dh-unibe/image-text_koenigsfelden-charters-post-1500 huggingface dataset:
Ich, Burchart von Tegˀvelt, ein edel kneht, tuͦn kunt allen den, die disen brief an sehent oder
horent lesen, ✳ daz ich verkoͧffet han minen hof, den ich hatte ze Lupfang in dem dorfe, ✳ mit allem
dem rehte, so dar zuͦ hoͤret, ✳ in allem dem rehte, ✳ so ich ✳ un̄ min vordern in har braht hant, ✳ umb
drier mark minr ✳ denne sehtzig march silberz, ✳ luterz ✳ un̄ gebrentez Rinvelder gewiht, ✳ hern
Walth̄, dem techan von Windisch, der den selben hof hat gekoͧfet den ✳ ✳ geistlichen froͧwen,
der ✳ ✳ ebtischin ✳ un̄ dem ✳ ✳ convent dez klosterz ze Kûngsvelt, ✳ un̄ won ich daz vorgen̄
silber gar ✳ un̄ gentzlich von dem vorgen̄ hern Walth̄ enpfangen han, ✳ der mich an der vorgenanten froͧwen stat hat gewert, un̄ ez in minen nutz han bekeret, ✳ dez ich offenlich vergihe
an disem briefe, ✳ da von vergih oͧch ich, ✳ daz ich fûr mich ✳ un̄ fûr min erben mich entzihe ✳ un̄
entzigen han ✳ an des vorgen̄ hern Waltherz hende vor dem ✳ ✳ schulth̄ ✳ und vor dem ✳ ✳ rate
von Rinvelden allez dez rehtes ✳ un̄ aller der ansprache, ✳ so nu han ✳ oder har nach jemˀ gewinnen moͤht
ze dem vorgen̄ hofe, an geistlichem ✳ oder an weltlichem gerihte, ✳ un̄ mit namen aller der rehte,
da mitte der vorgen̄ ✳
koͧf
jemˀ widertan
odˀ
geirret moͤhte werden elleklich ✳ oder an keinem stukke, ✳
mit guͦten trûwen an alle gevˀde. ✳ und ze einˀ urkûnde un̄ ewigen steͤtekeit alles des, so da
vor mit geschrift us bescheiden ist, so han ich, der vorgen̄ Burch̄, ✳ mit dem vorgen̄ hern
Walther gebetten den ✳ ✳ schulth̄ un̄ den ✳ ✳ rat vō Rinvelden, ✳ daz si ir ✳ ✳ burger
ingesigel von Rinvelden hein gehenket an disen brief. wir die vorgen̄, ich, Heiden
von Hˀtenberch, schulth̄, un̄ der rat, ✳ Herman von Bellikon, ✳ Burch̄ Kleͧweli, ✳ Johans der
Spiser, Cuͦnr̄ zen Schalon, ✳ Heinr̄ an der Brugge, ✳ Jacob Kelhalde, ✳ Ruͦdolf Brendeli, ✳ Uͦlr̄
an dem Spilhofe ✳ un̄ Johans der Walker, wan wir dis sahen ✳ und horten un̄ oͧch vor
ûns beschach, da von so hein wir durch bette der vorgen̄ Burch̄ ✳ un̄ hern Walth̄ disen
brief besigelt mit der ✳ ✳ burger ingesigel von Rinvelden ✳ ze einer ewigen steͣtekeit
alles des, so da vor geschriben stat. ✳ dirre brief wart gegeben ze Rinvelden in der
stat, ✳ do man zalte von gottes gebûrte ✳ drûzehen hundert jar, ✳ dar nach in dem vierzehenden jare, an der nesten mitwuchen nach sant Agten tage, einer megde. ✳
Königsf. 32
Staatsarchiv
AARGAU
✳ koùffbr₎ über ✳ hoff zuͦ
Lùpffenn ✳
✳ K ✳
✳ D ✳ 17 ✳
k ij
Lupfāch
den hof dˀ convent der ✳ xvj ✳